19. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Φ2/75443/3519 της 25 Οκτ. -8 Νοεμ. 1999 (ΦΕΚ Β΄  1989) Καθορισμός προσόντων υπαλλήλων, που συμμετέχουν στο έργο του τεχνικού ελέγχου των οχημάτων. Έχοντας υπόψη: 1. Τις διατάξεις του άρθρου 86 παρ. 1 του Κ.Ο.Κ., που κυρώθηκε με τον Νόμ. 2696/99 (47Α). 2. Τις διατάξεις του άρθρου 6 του Νόμ. 1350/83 (554 Α΄) «Υποχρεωτικός Τεχνικός Έλεγχος των οχημάτων και άλλες διατάξεις». 3. Τις διατάξεις του άρθρου 29Α του Νόμ. 1558/85 όπως αυτό προστέθηκε με το άρθρο 27 του Νόμ. 2081/92 (Α 154) και ισχύει έκτοτε. 4. Την ανάγκη καθορισμού των προσόντων των υπαλλήλων, στους οποίους ανατίθεται το έργο του τεχνικού ελέγχου των οχημάτων, στα ΚΤΕΟ της χώρας. 5. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού, αφού αυτή θα βαρύνει τις πιστώσεις του ειδικού λογαριασμού του Ν.Δ. 638/70 όπως αυτό ισχύει σήμερα, που τηρεί το ΥΠ.ΜΕ στην Ε.Τ.Ε. (αριθ. λογ. 541077-03), αποφασίζουμε: 1. Το έργο της διενέργειας του τεχνικού ελέγχου των οχημάτων, που ορίζεται με τις διατάξεις του άρθρου 86 (παρ. 1 και 3) του Κ.Ο.Κ., του Νόμ. 1350/83 και του Π.Δ. 49/95 (37Α), όπως αυτές ισχύουν σήμερα, ανατίθεται σε υπαλλήλους των κλάδων: α. ΠΕ Μηχανικών ειδικότητας Μηχανολόγου, Ηλεκτρολόγου, Μηχανολόγου-Ηλεκτρολόγου, Ηλεκτρονικού και Ναυπηγού Μηχανικού. β. ΤΕ Τεχνολόγων Μηχανικών κατεύθυνσης Μηχανολόγου, Ηλεκτρολόγου, Ηλεκτρονικού, Ναυπηγού και Μηχανικού Αυτοκινήτων. γ. ΔΕ Τεχνικού, αποφοίτους Τ.Ε.Λ. ή άλλης ισότιμης σχολής, επιπέδου δευτεροβάθμιας εκπαίδευσης, ειδικότητας μηχανολόγου, μηχανικού αυτοκινήτων και ηλεκτρολόγου αυτοκινήτων. 2. Το ως άνω έργο μπορεί να ασκείται και από υπαλλήλους που προέρχονται από τη μετάταξη πλεονάζοντος προσωπικού από την Ανώνυμη Συγκοινωνιακή Θερμικών Λεωφορείων (ΕΘΕΛΑ.Ε) ή από την εταιρεία Ηλεκτρικοί Σιδηρόδρομοι ΑθηνώνΠειραιώς και Περιχώρων (ΗΛΠΑΠ Α.Ε.) ή από τον Οργανισμό Σιδηροδρόμων Ελλάδος (ΟΣΕ Α.Ε.) με τα πιο κάτω τυπικά και ουσιαστικά προσόντα: α. Να κέκτηνται άδεια οδήγησης αυτοκινήτων Β΄ κατηγορίας. Σελ. 264,30822 Τεύχος -Σελ.  β. Να έχουν γεννηθεί μετά την 1.1.1955. γ. Να έχουν προϋπηρεσία ως τεχνίτες αυτοκινήτων στην ΕΘΕΛ Α.Ε. ή στην πρώην ΕΑΣ ή στους ΗΣΑΠ Α.Ε. ή στον ΟΣΕ πέντε (5) ετών αν έχουν απολυτήριο μέσης εκπαίδευσης ή να έχουν προϋπηρεσία δέκα (10) ετών αν έχουν απολυτήριο υποχρεωτικής εκπαίδευσης. «3α. Ολοι οι αναφερόμενοι στις παρ. 1 και 2 της παρούσας υπάλληλοι, πρέπει να είναι κάτοχοι Πιστοποιητικού Ελεγκτή Δημόσιου ΚΤΕΟ, το οποίο χορηγείται από το ΥΜΕ, ύστερα από γραπτές εξετάσεις, αφού παρακολουθήσουν επιμορφωτικά σεμινάρια ελάχιστης διάρκειας 90 ωρών, που περιλαμβάνουν θεωρητική και πρακτική εκπαίδευση. Οι γραπτές εξετάσεις διενεργούνται, σύμφωνα με τα οριζόμενα στο άρθρο 3, της υ.α 42558/5591/02, όπως ισχύει. Το πιστοποιητικό ελεγκτή δημόσιου ΚΤΕΟ χορηγέιται στους διπλωματούχους μηχανικούς και τους πτυχιούχους τεχνολόγους μηχανικούς, ύστερα από παρακολούθηση μόνο του επιμορφωτικού σεμιναρίου, χωρίς εξετάσεις. β. Τα ανωτέρω χορηγούμενα πιστοποιητικά ελεγκτή δημόσιου ΚΤΕΟ είναι ετήσιας διάρκειας. 21.Ε.λ.19 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) γ. Η ανανέωση, μετά τη λήξη της ισχύος τους, των πιστοποιητικών ελεγκτών Δημοσίων ΚΤΕΟ γίνεται με τη χορήγηση «Δελτίου συμπληρωματικής επιμόρφωσης ελεγκτή Δημόσιου ΚΤΕΟ». Το Δελτίο αυτό, διάρκειας ενός έτους χορηγείται σύμφωνα με τα οριζόμενα περιπτώσεις α΄ και β΄, της παρ. 3, του άρθρου 3, της υ.α 42558/5591/02, όπως ισχύει. Η ανωτέρω συμπληρωματική επιμόρφωση παρέχεται από διπλωματούχους μηχανικούς ή πτυχιούχους τεχνολόγους μηχανικούς που υπηρετούν σε δημόσιο ΚΤΕΟ, υπό την ευθύνη του Τεχνικού Προϊστάμενου του ΚΤΕΟ και υπό την προϋπόθεση ότι οι ανωτέρω υπάλληλοι έχουν παρακολουθήσει τη συμπληρωματική επιμόρφωση στο ΥΜΕ. Τα ανωτέρω Δελτία συμπληρωματικής επιμόρφωσης εκδίδονται από το ΚΤΕΟ που την παρείχε και κοινοποιούνται στη ΔΟΑΠ του ΥΜΕ. Η παρ.3 αντικαταστάθηκε ως άνω από την παρ.1 άρθρ.3 της με αριθ.5055/562/23-30 Ιαν.2004 (ΦΕΚ Β΄175), απόφ. Υπ. Μεταφορών και Επικοινωνιών. 4. Το πρόγραμμα των επιμορφωτικών σεμιναρίων και η διδακτέα ύλη καταρτίζονται από τη Δ/νση Τεχνικού Ελέγχου Οχημάτων. «5. Η ισχύς των χορηγηθέντων μέχρι σήμερα πιστοποιητικών ελεγκτών οχημάτων σε δημόσια ΚΤΕΟ, παρατείνεται μέχρι την ημερομηνία υποβολής αίτησης για τη διαπίστευση του ΚΤΕΟ στο οποίο υπηρετούν σύμφωνα με την παρ.4 του άρθρ.37 του Νόμ.2963/2001». Η παρ.5 αντικαταστάθηκε ως άνω από την παρ.2 της με αριθ.48921/6420/28 Αυγ.-13 Σεπτ.2002 (ΦΕΚ Β΄1193), απόφ. Υπ. Μεταφ. και Επικοινωνιών. «6. Πιστοποιητικά ελεγκτών Δημόσιων ΚΤΕΟ ισχύουν και για τα ΙΚΤΕΟ, εφόσον οι κάτοχοί τους έχουν τις ειδικότητες (τίτλους σπουδών) που προβλέπονται για τους ελεγκτές των ΙΚΤΕΟ.» Η παρ.6 προστέθηκε με την παρ.2 άρθρ.3 της με αριθ.5055/562/23-30 Ιαν.2004 (ΦΕΚ Β΄175), απόφ. Υπ. Μεταφορών και Επικοινωνιών. 